Euskelosaurus

Elaf Euskelosaurus („lasär labü lög gudik“) äbinom dinosaur ti telfutik, kel äduton lü grup: Prosauropoda ed älifon dü fin Triata in topäd Sulüda-Frikopäna atimik. Päbepenon balidnaedo fa Thomas Henry Huxley ün 1866, stabü fösils limas e bäkaboma. Mögos, das on ed elaf Plateosauravus (leigo se Frikop sulüdik) äbinons dinosaur ot.

Petäxetos, das älabon lunoti metas 9 e geiloti metas 3; klu äbinon gretikum, ka pluamanum dinosauras votik grupa: Prosauropoda. Pat votik ela Euskelosaurus binon stag blegik küidaboma (femur) onik. Nolavan: Jacques van Heerden emobom, das fom bomas at äkodon, das el Euskelosaurus ägolon bobalögiko. If mob at veraton, el Euskelosaurus äbinon dinosaur nekösömik, ibä dinosauralögs nomiko binons stediks dis koap äs uts sügafas. 

 Yüms plödik 
 Bevüresodatopäd dö elafs Sauropodomorpha.

Klad:Dinosaurs
Klad:Fösils